
แผนพัฒนาท้องถิ่นเทศบาลตำบลบ้านต๊ำ
(พ.ศ. 2566 – 2570)

เปลี่ยนแปลงครั้งที่  9/2568

เทศบาลตำบลบ้านต๊ำ
อำเภอเมืองพะเยา  จังหวัดพะเยา
สารบัญ


                   เรื่อง





               หน้า



รายละเอียดโครงการพัฒนา เปลี่ยนแปลง ครั้งที่ 9/2568 
                    

1-4

หลักการและเหตุผล

   เนื่องด้วยเทศบาลตำบลบ้านต๊ำได้รับงบประมาณเงินอุดหนุนเฉพาะกิจ โครงการซ่อมสร้างถนนผิวทางแอสฟัสท์ติกคอนกรีต(over lay) สายทางบ้านท่าเรือ หมู่ 13-บ้านต๊ำน้ำล้อม หมู่ที่ 5 จำนวน 9,851,200 บาท และมีเงินเหลือจ่ายจากโครงการดังกล่าว จำนวน 1,651,200 บาท และประกอบกับคณะผู้บริหารเทศบาลตำบลบ้านต๊ำ จะดำเนินการขอใช้เงินสะสมเพื่อแก้ไขปัญหาความเดือนร้อนของประชาชนหมู่ที่ 2 ซึ่งได้ประสบปัญหาขาดแคลนน้ำในการอุปโภค-บริโภค เนื่องจากระบบน้ำประปาในหมู่บ้านเกิดการขัดข้องท่อเมนต์ประปาชำรุดเสียหายเนื่องจากเกิดการใช้งานมานาน จึงให้กองช่างลงไปดำเนินการสำรวจพื้นที่โครงการ และกองยุทธศาสตร์และงบประมาณดำเนินการเปลี่ยนแปลงแผนพัฒนาท้องถิ่น (พ.ศ. 2566-2570) จำนวน 2 โครงการ เพื่อแก้ไขปัญหาความเดือดร้อนของประชาชนในพื้นที่ คณะผู้บริหารจึงให้มีการปรับแผนพัฒนาท้องถิ่น (พ.ศ.2566-2570) เปลี่ยนแปลง ครั้งที่ 9/2568 เพื่อผลประโยชน์ของประชาชนตำบลบ้านต๊ำ ตามหนังสือด่วนที่สุด ที่ มท 0810.3/ว 3867 ลงวันที่ 6 กรกฎาคม 2564 ให้องค์กรปกครองส่วนท้องถิ่นให้ความสำคัญในการบรรจุโครงการพัฒนาในแผนพัฒนาท้องถิ่น ต้องมีการประมาณการราคาถูกต้องตามหลักวิธีการงบประมาณ การประมาณราคาสอดคล้องตามเป้าหมายของโครงการพัฒนา ถูกต้องตามหลักวิชาการทางช่าง หลักของราคากลางตามพระราชบัญญัติ การจัดซื้อจัดจ้างและการบริหารพัสดุภาครัฐ พ.ศ. 2560 มีความโปร่งใสในการกำหนดราคากลางและตรวจสอบได้ในเชิงประจักษ์ ให้องค์กรปกครองส่วนท้องถิ่นพิจารณาทบทวนโครงการพัฒนาตามแผนพัฒนาท้องถิ่นในการกำหนดราคากลาง หรือคุณลักษณะ มาตรฐาน ก่อนนำไปจัดทำงบประมาณรายจ่ายประจำปี งบประมาณรายจ่ายเพิ่มเติม การใช้งบประมาณจากเงินสะสม การตั้งงบประมาณอุดหนุนให้แก่หน่วยงานอื่น รวมถึงการจัดทำคำของบประมาณเงินอุดหนุนเฉพาะกิจ ให้ถูกต้องตามหลักเกณฑ์ที่กำหนด และตามนโยบายของผู้บริหารท้องถิ่น เพื่อจะแก้ไขปัญหาความเดือดร้อนของประชาชนตำบลบ้านต๊ำ และกองยุทธศาสตร์และงบประมาณได้ดำเนินการตรวจสอบรายละเอียดโครงการต่างๆในแผนพัฒนาท้องถิ่นเทศบาลตำบลบ้านต๊ำ(พ.ศ.2566-2570) เรียบร้อยแล้วจึงต้องมีการเปลี่ยนแปลงโครงการต่างๆ เพื่อให้สอดคล้องกับกิจกรรมที่เกิดขึ้นจริงตามสภาพพื้นที่ที่มีการเปลี่ยนแปลง และให้สอดคล้องกับลักษณะปริมาณงาน ตามหลักวิชาการช่าง ตามนโยบายของรัฐบาล เพื่อจะนำไปจัดทำขอใช้เงินสะสมของเทศบาลประจำปีงบประมาณ 2568 และเพื่อให้ถูกต้องตรงตามระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. 2548 และแก้ไขเพิ่มเติม (ฉบับที่ 3) พ.ศ. 2561 ข้อ 10 ให้เพิ่มความต่อไปนี้เป็นข้อ 22/1และข้อ 22/2 ของระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. 2548  ข้อ 22/1 เพื่อประโยชน์ของประชาชน การเปลี่ยนแปลงแผนพัฒนาท้องถิ่น ให้เป็นอำนาจของคณะกรรมการพัฒนาท้องถิ่น เมื่อแผนพัฒนาท้องถิ่นตามวรรคหนึ่งได้รับความเห็นชอบแล้วให้ส่งแผนพัฒนาท้องถิ่นดังกล่าวให้ผู้บริหารท้องถิ่นประกาศใช้ พร้อมทั้งปิดประกาศให้ประชาชนทราบโดยเปิดเผยไม่น้อยกว่าสามสิบวันนับแต่วันที่ผู้บริหารท้องถิ่นประกาศใช้ ข้อ 22/2 ในกรณีการเพิ่มเติมหรือเปลี่ยนแปลงแผนพัฒนาท้องถิ่นที่เกี่ยวกับโครงการพระราชดำริ งานพระราชพิธี รัฐพิธี นโยบายรัฐบาล และนโยบายกระทรวงมหาดไทย ให้เป็นอำนาจของผู้บริหารท้องถิ่น และเมื่อแผนพัฒนาท้องถิ่นที่เพิ่มเติม หรือเปลี่ยนแปลงได้รับความเห็นชอบแล้ว ให้ปิดประกาศให้ประชาชนทราบโดยเปิดเผยไม่น้อยกว่าสามสิบวันนับแต่วันที่ได้รับความเห็นชอบการเพิ่มเติมหรือเปลี่ยนแปลงแผนพัฒนาท้องถิ่นดังกล่าว

องค์กรปกครองส่วนท้องถิ่นมีภารกิจสำคัญในการปฏิบัติการเพื่อพัฒนาคุณภาพชีวิตของประชาชนในท้องถิ่น             และการพัฒนาประเทศโดยส่วนรวมในการบริหารงานขององค์กรปกครองส่วนท้องถิ่นนั้น จำเป็นอย่างยิ่งที่จะต้องมีแผนพัฒนาท้องถิ่นเป็นกรอบ  เป็นตัวกำหนดทิศทางในการบริหาร ถ้าหากไม่มีแผนพัฒนาท้องถิ่นก็จะทำให้การพัฒนาไม่ถึงจุดมุ่งหมายไร้ทิศทาง ดังนั้นเทศบาลตำบลบ้านต๊ำ จึงได้ดำเนินการเปลี่ยนแปลงแผนพัฒนาท้องถิ่น                   (พ.ศ. 2566 – 2570) เปลี่ยนแปลง ครั้งที่ 9/2568 ของเทศบาลตำบลบ้านต๊ำ ขึ้นมาอีกฉบับหนึ่งเพื่อให้ถูกต้องตามระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. 2548 และแก้ไขเพิ่มเติม (ฉบับที่ 3) พ.ศ. 2561 และเพื่อก่อให้เกิดประโยชน์สูงสุดแก่ประชาชนและการบริหารงานของท้องถิ่น


เทศบาลตำบลบ้านต๊ำ จึงหวังเป็นอย่างยิ่งว่าแผนพัฒนาท้องถิ่น (พ.ศ. 2566 – 2570) เปลี่ยนแปลง        ครั้งที่ 9/2568 ฉบับนี้จะเป็นประโยชน์ในแนวทางการบริหารงานอย่างมีประสิทธิภาพและสนองตอบต่อปัญหาความต้องการประชาชนตำบลบ้านต๊ำ และของประเทศชาติต่อไป








คณะกรรมการพัฒนาท้องถิ่น








เทศบาลตำบลบ้านต๊ำ

รายละเอียดโครงการพัฒนา
แผนพัฒนาท้องถิ่นเทศบาลตำบลบ้านต๊ำ (พ.ศ. 2566-2570) เปลี่ยนแปลง ครั้งที่  9/2568
	ลำ
ดับ
	รายละเอียดใน
แผนพัฒนาท้องถิ่น(2566-2570)
(ปัจจุบัน)
	รายละเอียดใน
แผนพัฒนาท้องถิ่น(2566-2570)
(เปลี่ยนแปลงใหม่)
	เหตุผล
การเปลี่ยนแปลง
	ยุทธศาสตร์
	แผนงาน

	1
	โครงการปรับปรุงถนนแอสฟัลท์ติกส์ ช่วงที่ 2 หมู่ 9
- เป้าหมาย ปรับปรุงถนนตั้งแต่สะพานหน้าวัดขุนต๊ำถึงหอเจ้าบ้าน
- งบประมาณในแผนพัฒนาท้องถิ่น
 ตั้งไว้  500,000  บาท
- ปรากฏในแผนพัฒนาท้องถิ่น (พ.ศ. 2566-2570) 
เพิ่มเติมครั้งที่ 5/2567 หน้า 7  ลำดับที่  17  ปี พ.ศ. 2567
	โครงการก่อสร้างถนน คสล. รหัสสายทางหลวงท้องถิ่น พย.ถ. 13-003 สายทางบ้านต๊ำกลาง หมู่ที่ 8 - บ้านต๊ำใน หมู่ที่ 9 
- เป้าหมาย ก่อสร้างถนน คสล.ผิวจราจร
กว้าง 5.50 ม. ยาว 505 ม. หนา 0.15 ม. 
ไหล่ทางตามสภาพพื้นที่
- งบประมาณในแผนพัฒนาท้องถิ่น
 ตั้งไว้  1,651,200  บาท
- ปรากฏในแผนพัฒนาท้องถิ่น  พ.ศ.  2568
	1. เพื่อให้สอดคล้องกับความเป็นจริงตามสภาพพื้นที่ที่มีการเปลี่ยนแปลง
2. เพื่อให้สอดคล้องกับลักษณะปริมาณงานตามหลักวิชาการช่าง และงบประมาณ
3. เพื่อนำไปใช้เงินเหลือจ่ายเงินอุดหนุนเฉพาะกิจ


	ยุทธศาสตร์ที่  1  

ด้านพัฒนาเศรษฐกิจ

	แผนงานอุตสาหกรรม
และการโยธา


-4-
รายละเอียดโครงการพัฒนา
แผนพัฒนาท้องถิ่นเทศบาลตำบลบ้านต๊ำ (พ.ศ. 2566-2570) เปลี่ยนแปลง ครั้งที่  9/2568
	ลำ
ดับ
	รายละเอียดใน
แผนพัฒนาท้องถิ่น(2566-2570)
(ปัจจุบัน)
	รายละเอียดใน
แผนพัฒนาท้องถิ่น(2566-2570)
(เปลี่ยนแปลงใหม่)
	เหตุผล
การเปลี่ยนแปลง
	ยุทธศาสตร์
	แผนงาน

	2
	โครงการปรับปรุงระบบประปาในหมู่บ้าน หมู่ที่ 2
- เป้าหมาย  ปรับปรุงระบบประปาในหมู่บ้าน หมู่ 2
- งบประมาณในแผนพัฒนาท้องถิ่น
ตั้งไว้  300,000  บาท
- ปรากฏในแผนพัฒนาท้องถิ่น (พ.ศ. 2566-2570) 
เปลี่ยนแปลง ครั้งที่  9/2568 หน้า 81  ลำดับที่  35 
 ปี พ.ศ. 2569
	โครงการปรับปรุงระบบประปา หมู่ที่ 2
 - เป้าหมาย โดยการเดินท่อ PVC ขนาดเส้นผ่าศูนย์กลาง 4 นิ้ว ยาว 52 เมตร ขนาดเส้นผ่าศูนย์กลาง 3 นิ้ว ยาว 212 เมตร
และขนาดเส้นผ่าศูนย์กลาง 2 นิ้ว ยาว 3600 เมตร
- งบประมาณในแผนพัฒนาท้องถิ่น
 ตั้งไว้  499,700  บาท
- ปรากฏในแผนพัฒนาท้องถิ่น  พ.ศ.  2568
	1. เพื่อช่วยแก้ไขปัญหาความเดือดร้อนของประชาชนหมู่ที่ 2
2.เพื่อให้สอดคล้องกับความจริงตามสภาพพื้นที่มีการเปลี่ยนแปลง
3. เพื่อให้สอดคล้องกับลักษณะปริมาณงานตามหลักวิชาการช่าง และงบประมาณ
4. เพื่อนำไปขอใช้เงินสะสมของเทศบาล

	ยุทธศาสตร์ที่  1  

ด้านพัฒนาเศรษฐกิจ

	แผนงานอุตสาหกรรม
และการโยธา


